Alsz dan vor ungefahr ✳ acht zechen jahren, ✳ inhalt und vermög ✳ gegenwürtigen instruments, ✳ wegen üngewisznen unglegenheiten einer quart zechendens halb zuͦ Schüntznacht, ✳ Oberflachs ✳ und Veltheimb ✳ an korn, ✳ wyn, ✳ heüw zehnden, ✳ so ein statt Arauͦw ✳ mit den edlen von Müllinen ✳ von ir fürstlich gnaden ✳ bischoffen zuͦ Basel ✳ lüchens wysz besitzend ✳
zuͦ ihrem vierten theil, ✳ so denne schuͦltheisz und raht der statt Bern ✳ zuͦhanden ires huͦses Künigsfeldens ✳ für den dritten theil ✳ ussert anderen in disem instrument begriffnen stuͦcken ein fründtliche verglych ✳ sünder ✳ und uszmarchuͦng ✳ wie dan̄ disz verfertigete instruͦment mit mehrerem wytlöüffig zuͦ gibt ✳ beschechen, ✳ in welicher uszmarchuͦng aber domalen ✳ under einliff marchsteinen, zween derselben ✳ in Oberflachser bezirck, ✳ bisz dato zesetzen uszblyben, ✳ habend häruff zuͦ verhüttuͦng künfftiger gespännen ✳ die gestrengen, ✳ wol edlen, ✳ from̄en, ✳ vesten, ✳ fürnem̄en, ✳ fürsichtigen, ✳ wolgeachten, ✳ wolwysen juͦncker Johanns Luͦdwig von Erlach, ✳ desz kleinen rahts, ✳ oberster ✳
herr zuͦ Castellen ✳ und Ruͦchenstein, ✳ herr Vincentz Huͦber, desz grossen rahts der statt Bern ✳ und diser zyt hofmeister zuͦ Künigsfelden, ✳ hr✳ Buͦrckhart Franck buͦwherr und desz rahts der statt Arouͦw, ✳ jeder innam̄en erhandlet ✳ mit und neben dem ersam̄en hausz Müri grichts vogt zuͦ Oberflachs ꝫc̄, obstehende beyd marchsteinen ✳ uff
güettliche inverwilligùng jeder parthey ✳ den 21 ✳ jüly ✳ 1634 ✳ setzen lassen. ✳ darneben guͦt ✳ und hoch notwendig befuͦnden, jedeszin berüerter marchsteinen, ✳ wo, ✳ uff wem ✳ und an welichen orthen jeder gelegen zegedencken ✳ und wie hie mit beschicht häryn zesetzen, ✳ daduͦrch ins künfftig ( ✳ villicht ✳ ) erwachszende gespähnn
können vermitten blyben. ✳ volgent nuͦn die marchsteinen ein anderen nach: ✳ der erste staht oben im Kalm innen am egghag ✳ zwüschen Uͦli Rolandts zuͦ Oberflachs ✳ und Uͦli Müris zuͦ Schüntznacht boden räben. ✳ der ander staht zwüschen gemelts Rolandts ✳ und Heinrichs Falcken von Veltheimbs räben. ✳ der dritt
staht zwüschen Hansz Heinrich Löüwenbergers von Veltheimb unnd Heinrich Falcken räben. ✳ der viert zwüschen vogt Wechter ✳ und Uͤli Salm. ✳ der fünffte zwüschen Hansz Jacob Frölichs, sëligen, erben zuͦ Bruͦgg ✳ und Heinrich Käser genampt der Kleinbuͦb von Oberflachs. ✳ der sechst zwüschen Hansz Cuͦnradt
Wildt ✳ von Veltheimb ✳ und Bernhardt Käsers, säligen, erben ✳ zuͦ Oberflachs. ✳ der sibend zwüschen vogt Heinrich Käser zuͦ Oberflachs ✳ und Hansz Bruͦgger ✳ zuͦo Veltheimb, ✳ desz vogt Fischers säligen, sohn. ✳ der achtest zwüschen herr Heinrich ✳ Gerigs, predicanten zuͦ Schöfftlen, ✳ und wyluͦnd herr Hansz Ruͦdolff Kauͦffmans, ✳ ✳ gweszn̄ predicanten zuͦ Veltheimb, seligen, erben. ✳ der neündte uff vogt Heinis matten zuͦ Oberflachs an der neüw setzen. ✳ der zechent ist uff dem acherlandt ✳ under dem dorff Oberlfachs ✳ zwüschenn beyden strassen, ✳ so genn Schüntznacht ✳ unnd Veltheimb ganngend, ✳ staht unnder dem kilchwäg, ✳
stost aben ann die Breyti, ✳ sizt diser stein an der strasz, ✳ so gen Schüntznacht gaht ✳ innen an hag ✳ zwüschen Heinrich Käser, genampt der Kleinbuͦb ✳ und Bernnhardt Käszers ✳ ✳ erben zuͦ Oberflachs güetter. ✳ der einlifft und letst ✳ staht under dem kilchwäg ✳ zwüsch₎ vogt Heini Käser ✳ und Uͦli Zuͦlouͦff zuͦ Schüntznachts guͤter stossende. ✳